En 5000 kvardratmeter stor hal på plastfabrikken Uponor brød søndag i brand ved 21.30 tiden, det skriver Nordjyske Medier. Ifølge vagthavende hos Nordjyllands Politi overvejede myndighederne på et tidspunkt at alarmere naboerne via sirener, men branden blev efterfølgende hurtigt slukket. Branden er opstået i forbindelse med en af fabrikkens maskiner, som producerer rørsystemer. Det er endnu uvist hvor omfattende skader der er på fabrikken, men det er især tagkonstruktionen, som branden har haft fat i.
Seneste: Branden i tagkonstruktionen blussede her klokken 06.36 op igen